නිලඹර වසන්තය.....(1 කොටස)නිලඹර වසන්තය.....(2 කොටස)නිලඹර වසන්තය.....(3 කොටස)නිලඹර වසන්තය.....(4 කොටස)මෙතනින් කියවන්න*****************************************************************පාසලට ගොස් හිත එක්තැන් කරමින් පාඩමට අවධානය යොමු කරන්න හැදුවද දේවින්දගේ සිත එක්තැන් කරගැනීමට ඔහුහට නොහැකි විය.අනුරාධාව මුණගැසී ඇය පැවසීමට යන දේ කුමක් වේද යන්න පිළිබඳව දේවින්දගේ සිත මහත් චකිතයකට පත්වී තිබුණි.තම කුතුහලය පැවසීමට අරවින්ද හෝ සිටීනම් මහත් සැනසීමක් බව දේවින්දට සිතිණි.එහෙත් ඔහුද අද පාසලට පැමිණ නැත.පාසලේ සීනුව නාද වූ විගසම පාසලෙන් එළියට පැමිණි දේවින්ද වහාම බේක් හවුසය ගාවට දිව ගියේය.ඒ වනවිටත් අනුරාධා එතැනට පැමිණ සිටියේය.ඇය පැමිණ සිටියේ තනිවම නොවේ.අරවින්ද ද ඇගේ අනික්පසින් සිටගෙන සිටියේය."තොපිල දෙන්න අද ඉස්කෝලෙ එන්නෙත් නැතුව කොහෙද බං ගියේ.උඹ අද එන්නෙ නෑ කියල මට කෝල් එකක් දුන්නනම් මමත් අද ගෙදර ඉන්නවනෙ බං...."දේවින්ද ඒ දෝශාරෝපණය එල්ල කලේ අරවින්ද වෙතටය."උඹ නොදන්නව වුනාට අද අපි ගියෙ උඹේ වැඩකටම තමයි බං...""මම නොදන්න මගේ වැඩේ මොකක්ද කියල කියන්න පුළුවන්ද."දෙබැම රැලිකරගත් දේවින්ද අරවින්දගෙන් ඇසුවේය."මේ දේ තවත් අපි හංගගෙන ඉන්න එකේ තේරුමක් නෑනෙ.දේවින්ද,මට ඇත්තම කියපන්....උඹේ හිතේ තාරකා නංගි ගැන අදහසක් තියනව නේද.මෙතෙක් වේලා නිහඬව සිටි අනුරාධා එක්වරම විමසූ ප්‍රශ්නයෙන් දේවින්ද පුදුමයට පත් නොවූවද ඔහුගේ සිතේ යම් තිගැස්මක් ඇතිවිය.එහෙත් තමන්ගේ ලඟම හිතවතුන් ලෙස සිටින මේ මිතුරන්ගෙන් ඔහුට සැඟවීමට දෙයන් නොමැත."ඔව්...තාරකා ගැන මගේ හිතේ අදහසක් තියනවා."දේවින්ද එකවරම පැවසුවේය."ඔව් ඉතින් අපිනම් ඉතින් ඒක තේරුම් ගත්තෙ උඹටත් කලින්.ඒ දේ දැන් දැන් තාරකා නංගිටත් තේරිලා තියෙන්නෙ....""ඇයි එයා උඹලට මොනවත් කිවුවද."දේවින්ද කලබලයෙන් මෙන් ඇසුවේය."නෑ එයා අපිට මුකුත් කිවුවේ නෑ.ඒත් ඉතින් උඹල දෙන්න මේක හිතේ තියාගෙන ඉන්නව මිසක් එකෙක්වත් අහන්නෙ නැති නිසා අද අරවින්දයි මමයි ගිහිල්ල ඒ දේ තාරකාගෙන් ඇහුවා.""උඹල මොන මඟුලක් කරනවද බං...ඒකි මම ගැන මොනව හිතනවද දන්නෙ නෑ.""ඒකි උඹ ගැන හිතන්නෙත් උඹ ඒකි ගැන හිතන විදිහටම තමයි.අද අපි දෙන්න ගියෙ තාරකා නංගිව හම්බවෙන්න.ඒකි මුලින්ම මේ වගක් අපිත් එක්ක කියන්න කැමති වුනේ නෑ.ඒත් ඉතින් අන්තිමට ඒකිගෙම කටින් පැන්න ඒකිත් උඹ ගැම බලාපොරොත්තුවක් තියාගෙන ඉන්නව කියන එක."අරවින්ද එක හුස්මට කියාගෙන ගියේය."ඔන්න ඉතින් දැන් අපි දේවාලෙ ඇරල දීල තියෙන්නෙ.පූජාව තියනවද නැද්ද කියන එක තීරණය කරන්න ඕන ඔය කපුමහත්තයම තමයි.දැන්වත් ගිහිල්ල ඒකිගෙන් කෙලින්ම මේ දේ ගැන අහපන්."අනුරාධා සිනහසලමින් පැවසුවාය."දේවාලෙත් ඇරලනම්...පූජාවත් ලෑස්තිනම් කපුමහත්තය මොකටද තවත් පස්ස ගහන්නේ.මම හෙටම ඒකිගෙන් මේ ගැන අහන්නම් බං....උඹල මට මේ කරන උදවු වලට මම කොහොම උඹලට සලකන්නද මන්ද බං......උඹල දෙන්නට දස දහස් වාරයක් තෑන්ක්ස් වේවා මචෝ......""ඒ...අනුරාධා..මේ බලපන්කෝ..මෙයා අපිට ටැන්කියක් දීල ශේප් වෙන්න හදන්නේ.මේ මේ.....උඹේ කෙහෙල්මල් ටැංකිය දාපන් ගඟට.ඒ මඟුලෙන් අපිට වැඩක් නෑ.දැන් යමන් බේක් හවුස් එකට...දවල්ට මොනවහරි කාල,හවසට කන්නත් මොනවහරි අරගෙනම අද ගෙදර යන්...."අරවින්ද පැවසුවේය."උඹලටත් කොයි වෙලාවෙත් කන බණේම තමයි බං...කමක් නෑ කමක් නෑ....එහෙනම් යමන්කො ඇතුලට."දේවින්ද තම මිතුරන් දෙදෙනාවත් කැටුව බේක් හවුසය ඇතුලට ගියේ ප්‍රීතිමත් සිනහවක් මුවග රඳවාගනිමිනි........................................................................................................................................................................"සුදු දූ......""ඇයි අම්මා....මම වොෂ් රූම් එකේ.....""අද හවසට අපි තාත්තගෙ පරණ යාළුවෙක්ගෙ ගෙදර යනවා.ඔයා හවස හය විතර වෙනකොට ලෑස්ති වෙලා ඉන්න.""කාගෙ ගෙදරද අම්ම යන්නේ....."තාරකා මවගෙන් විමසුවේ තම පියාගේ යහළුවන් බොහෝ පිරිසක් තාරකා දැන සිටි නිසාවෙනි."ඔයා දන්නෙ නෑ.....තාත්තගෙ ඉස්කෝලෙ කාලෙ යාළුවෙක්.ලෑස්ති වෙලා ගියහම ඔයාටම බලාගන්න බැරියැ."හරියටම සවස හය වන විට තාරකා ගමනට සූදානම් වී සිටියාය.නියමිත වේලාවට වැඩකිරීමට ඇය කුඩාකල සිටම හොඳින් පුරුදු පුහුණු වී සිටියාය.සැහැල්ලු ටී ෂර්ටයකින් සහ කලු පැහැති කලිසමකින් සැරසුනු තාරකා කැඩපත ඉදිරියේ පෙනෙන තම රුව දෙස බලා සිටියාය.ඇගේ සුවඳ විලවුන් වල සුගන්ධය මුලු කාමරය පුරාම හමා යමින් පැවතිනි.සමන් පිච්ච මල් සුවඳට සමාන සුවඳකින් යුත් එම සුවඳට තාරකා බොහෝ සේ ඇලුම් කලාය.